อนุทิน นำทีมแพทย์รับคนไทยในอู่ฮั่นกลับ?ไทย? ยืนยันจะดูแลทุกคนให้ดีที่สุด ขออย่าตื่นตระหนก
รองนายกรัฐมนตรี ยืนยัน?การนำคนไทยในอู่ฮั่นกลับ?ไทย? ยึดตามมาตรการเป็นสากล? นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เปิดเผยว่าในวันพรุ่งนี้ 4 กุมภาพันธ์ 2563 ตนเองจะนำทีมแพทย์อีก 15 คน ไปรับคนไทยในเมืองอู่ฮั่น สาธารณรัฐประชาชนจีนมีทั้งหมด 144 คน ซึ่งเป็นตัวเลขที่ทางการจีนรายงานมาล่าสุด ส่วนสถานที่กักกันเฝ้าระวังอาการ 14 วัน และสถานที่ลงจอดเครื่องบินที่ท่าอากาศยานใดนั้น ขอให้รอฟังข่าวดีทีเดียว ไม่อยากให้ประชาชนตื่นตระหนก เพราะเป็นการกักกันโรค พร้อมยืนยันว่าจะดูแลทุกคนให้ดีที่สุด ถึงแม้คนไทยที่เดินทางกลับมาจะไม่ป่วย หรือติดเชื้อไวรัสโคโรนาก็ตาม เพราะต้องการให้ทุกคนปลอดภัย ทั้งนี้นายกรัฐมนตรี ได้กำชับให้ทุกคนทำงานอย่างเต็มที่ ซึ่งไม่ได้เป็นห่วงทีมแพทย์และคณะที่จะเดินทางไปรับคนไทยในอู่ฮั่น เพราะมีมาตรฐานในการทำงานของแพทย์ทุกคน ตลอดจนมีการฝึกซ้อมและสาธิตทุกอย่างก่อนเดินทางเป็นอย่างดีส่วนเวลาที่จะเดินทางไปรับคนไทยยังคงเป็นช่วงเช้า เมื่อเสร็จสิ้นภารกิจ คาดว่าจะถึงประเทศไทยช่วงค่ำของวันที่ 4 กุมภาพันธ์ 2563สำหรับกรณีคนไทยในโซเชียลมีเดีย แสดงความห่วงใยคนไทยบางคนอาจจะไม่ได้เดินทางกลับ เนื่องจากติดปัญหาเรื่องรถที่จะเดินทางไปรับมาขึ้นเครื่องในเมืองอู่ฮั่นนั้น นายอนุทิน กล่าวว่า เรื่องนี้ไม่ต้องเป็นห่วง เพราะมีแผนรองรับอยู่แล้ว แต่ยืนยันว่าจะรับคนไทยกลับมาให้ได้ทั้งหมด